На основу члана 25. Закона о јавном информисању и медијима („Службени гласник Републике Србије“, број. 83/14 и 58/15), члана 24. став 1., а у вези члана 25. став 2. и члана 26. став 1. Правилника о суфинансирању пројеката за остваривање јавног интереса у области јавног информисања („Службени гласник Републике Србије“, број:126/2014), ), члана 30. Одлуке о Општинском већу Општине Владичин Хан („Службени гласник Пчињског округа", бр. 23/08) члана 51. Пословника Општинског већа Општине Владичин Хан („Службени гласник града Врања“, број:40/13), Општинско веће општине Владичин Хан је на седници одржаној дана 13.07.2016.године, донело је

**Р Е Ш Е Њ Е**

**О ДОДЕЛИ СРЕДСТАВА** **ЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2016. ГОДИНУ**

**Члан 1.**

Овим Решењем утврђује се расподела средстава опредељених у члану 4. раздео 2, глава 1, Програмска активност 0602-0006: Информисање, позиција 20. Одлуке о буџету Општине Владичин Хан за 2016. годину („Службени гласник града Врања“, број: 28/2015), , и Одлуке о расписивању јавног позива за суфинансирање пројеката из буџета града Врања ради остваривања јавног интереса у области јавног информисања за 2016.годину, Одлука број 06-3/1/2016-01 од 21.01.2016.године, коју је донело Општинско веће Општине Владичин Хан, по расписаном Јавном позиву за учешће на конкурсу за суфинансирање пројеката из буџета општине Владичин Хан, у укупном износу од 3.000.000,00 динара.

У складу са претходним ставом, додељују се средства подносиоцима пројекта, и то:

|  |  |  |  |  |  |
| --- | --- | --- | --- | --- | --- |
| **Р.бр.** | **Подносилац пријаве** | **Назив пројеката** | **Укупна вредност пројекта** | **Износ тражених средстава** | **Износ**  **Додељених средстава** |
| 1. | Информативни прес центар Општине Владичин Хан доо Владичин Хан | „У нашем атару-радио програм о селу и за село“ | 1.042.160,00 | 832.160,00 | 800.000,000 |
| 2. | ЈП„Радио телевизија Врање“ | „Хроника Владичиног Хана“ | 2.375.528,00 | 1.870.488,00 | 550.000,00 |
| 3. | Центар за едукацију и развој – Југмедиа | „Угледај се на њу“ | 900.000,00 | 720.000,00 | 200.000,00 |
| 4. | Јужне вести/SIMPLICITY д.о.о. Ниш | „Ово је Владичин Хан“ | 439.000,00 | 349.000,00 | 100.000,00 |
| 5. | „Belle amie“ ДОО Ниш | „И ја се питам“ | 2.500.000,00 | 2.000.000,00 | 280.000,00 |
| 6. | Радио дифузно друштво „ОК Радио“ доо Врање  (емитовање медијског садржаја телевизијског програма  ) | „Информисање у служби јавног интереса грађана Владичиног Хана“ | 2.466.000,00 | 1.972.800,00 | 200.000,00 |
| 7. | Ритам доо Врањска Бања (емитовање медијског садржаја путем телевизијског програма ) | Инфо отисак Општине Владичин Хан“ | 2.576.000,00 | 2.012.000,00 | 250.000,00 |
| 8. | Регионална информативна агенција ЈУГпресс | „Мултимедијална слика Владичиног Хана“ | 2.016.000,00 | 1.601.000,00 | 130.000,00 |
| 9. | Друштво за радио и телевизијске активности“Кopernikus cable network „ Ниш | „Из угла Владичиног Хан“ | 4.232.310,00 | 2.496.000,00 | 300.000,00 |
| 10. | „Sport network „ Цветковић Милан ПР | „Јужна Србија Инфо“ | 2.500.000,00 | 2.000.000,00 | 100.000,000 |
| **Укупан износ за доделу средстава** | | |  |  | **2.910.000,00** |
| **Укупан износ опредељних средстава Општине 3.000.000,00** | | | | | |

**Члан 2.**

На основу овог решења са сваким учесником конкурса коме су опредељена средства за суфинансирање пројеката за остваривање јавног интереса у области јавног информисања за 2016.годину, наведеним у члану 1. овог Решења, биће потписан уговор.

У име општине, уговор потписује председник.

**Члан 3.**

Решење објавити на званичном веб сајту општине Владичин Хан, [www.vladicinhan.org.rs](http://www.vladicinhan.org.rs) и доставити сваком од учесника конкурса у електронској форми.

**Члан 4.**

Решење је коначно.

***О б р а з л о ж е њ е***

Oпштинско веће Општине Владичин Хан расписало је Јавни позив за учешће на конкурсу за суфинансирање пројеката из буџета Општине Владичин Хан ради остваривања јавног интереса у области јавног информисања за 2016. годину, који је објављен 21.01.2016. године у дневном листу Данас и званичном веб сајту града Општине Владичин Хан [www.vladicinhan.org.rs](http://www.vladicinhan.org.rs).

Конкурс је био отворен 15 дана од дана објављивања у наведеним дневним новинама и на веб сајту Општине Владичин Хан.

Благовремено је приспела 25 пријава и то:

1. Јавно предузеће „Радио телевизија Врање“ са пројектом „Хроника Владичиног Хана“ (емитовање медијског садржаја путем телевизијског програма).

2. Јавно предузеће „Радио телевизија Врање“ са пројектом „Добар дан, овде Хан, Владичин Хан“ (емитовање медијског садржаја путем радио програма).

3. Друштво за радио и телевизијске активности KOPERNIKUS CABLE NETWORK, друштво са ограниченом одговорношћу, Ниш, са пројектом „Из угла Владичиног Хана“.

4. Привредно друштво Ритам д.о.о. Врањска Бања са пројектом „Инфо отисак Општине Владичин Хан“ (емитовање медијског садржаја путем телевизијског програма).

5. Привредно друштво Ритам д.о.о. Врањска Бања са пројектом „Ханска Општина, јуче, данас, сутра“ (емитовање медијског садржаја путем радио програма).

6. Агенција за кинематографску и телевизијску продукцију НИБОИ Трговиште са пројектом „Едукацијом против вршњачког насиља“.

7. Јужне вести/SIMPLICITY д.о.о. Ниш са пројектом „Ово је Владичин Хан“ емитовање медијског садржаја путем интернет портала).

8. Горан Спасић ПР Агенција за пружање водитељских услуга и услуга режије Асториа плус Врање са пројектом „Друштво на потезу“.

9. Радио дифузно друштво „ОК Радио“ доо Врање као издавач за медиј ОК портал са пројектом „Информисање у служби јавног интереса грађана Врања“.

10. Милош Стошић ПР Агенција за маркетинг Скај медиа тим Ранутовац/Радио Скај са пројектом „Млади без родитељског старања имају шансу“. (емитовање медијског садржаја путем радио програма).

11. Милош Стошић ПР Агенција за маркетинг Скај медиа тим Ранутовац/Радио Скај FM 97,7 са пројектом „Владичин Хан, јуче, данас, сутра“. (емитовање медијског садржаја путем радио програма).

12. Удружење „Центар за едукацију и развој“/Јавно гласило Југмедиа са пројектом „Угледај се на њу“. (емитовање медијског садржаја путем интернет портала).

13. Бета пресc ДОО са пројектом „Агенцијска продукција у циљу унапређивања јавног информисања на територији Општине Владичин Хан, региона и Републике“.

14. Регионална информативна агенција Југпрес са пројектом „Мултимедијална слика Владичиног Хана“.

15. Информативни прес центар општине Владичин Хан, са пројектом „У нашем атару- радио програм у селу и за село “ (емитовање медијског садржаја путем радио програма).

16. Информативни прес центар општине Владичин Хан, са пројектом Информативни интернет портал за младе, образовање, културу и спорт Општине Владичин Хан “ (емитовање медијског садржаја путем интернет програма).

17. РТВ „Belle amie“ ДОО Ниш, са пројектом „Глас грађана Владичиног Хан“ (емитовање медијског садржаја путем интернет портала).

18. РТВ „Belle amie“ ДОО Ниш, са пројектом „Људска права и слободе“ (емитовање медијског садржаја путем радио програма).

19. РТВ „Belle amie“ ДОО Ниш, са пројектом „И ја се питам“ (емитовање медијског садржаја путем телевизијског програма).

20. НИВЕБИА ДОО Ниш, са пројектом „Добро место за инвестиције“ (емитовање медијског садржаја путем интернет портала).

21. ВР НЕТ Врање, ПР Aгенција Зоран Радуловић, са пројектом „Владичин Хан град спорта“.

22. Цветковић Милан ПР Радио и телевизијске делатности спрот-SPORTNETWORK, Београд са пројектом „ Јужна Србија Инфо“

23.JOVAN PRODUCTION ДОО Београд са пројектом „Заштита флоре и фауне у сливу Јужне Мораве на територији Општине Владичин Хан у циљу унапређења ловног и риболовног туризма.

24. Горица Станисављевић ПР радња за телевизијску продукцију Клисура маркетинг Грделица са пројектом „Каријерни инфо-водич“

25. Предузеће за радио и ТВ дифузију Гага ДОО Власотинце са пројектом „ Ханске Приче“.

Након сачињавања Записника о испуњености услова од стране Комисије за проверу документације, члановима Комисије је достављено укупно 20 пројеката на оцену.

На основу оцене пројеката чланови Комисије су, након одржаних састанака 22.03.2016. године и 29.03.2016.године, Општинском већу доставили Предлог за доделу средстава за суфинансирање пројеката из буџета Општине Владичин Хан којима се најбоље остварује јавни интерес у области јавног информисања за 2016. годину са образложењем.

Комисија је у свом раду констатовала да је на конкурс приспело 25 пријава, од тога је у разматрање узела 20 потпуних пројеката након провере о испуњености услова.

На основу критеријума предвиђених Правилником о суфинансирању пројеката за остваривање јавног интереса у области јавног информисања и јавним позивом за учешће на конкурсу за суфинансирање пројеката из буџета Општине Владичин Хан ради остваривања јавног интереса у области јавног информисања за 2016.годину Комисија је једногласно одлучила да остваривању јавног интереса на територији Општине Владичин Хан могу да допринесу пројекти којима су додељена средства у као у члану 1. овог. решења.

Комисија је посебно оцењивала мере пружања гаранције привржености професионалним,етичким и медијским стандардима, досадашњи рад у извештавању са територије Општине Владичин Хан, трајање, квалитет кадрова, техничку опремљеност транспарентност и прецизност у остваривању циља медијског садржаја као и квалитет предложених метода евакуације (контроле) спровођења пројекта.

Комисија је део пројекта одбила из више разлога те је утврдила поједини пројекти и медијске куће које су их предложиле нису уверљиви, да код дела пројеката постоји несразмерна потражње новчаних средстава где доминирају персонални трошкови или не испуњаавју услове у погледу кадровске и техничке опремљености, те да не могу у потпуности да допринесу развоју медијског туризма и јавном интересу грађана на територији Општине Владичин Хан.

Општинско веће је на седници одржаној дана 04.07.2016.године разматрало предлог комисије за доделу средстава за суфинансирање пројеката из области јавног информисања, те је закључком бр.06-61/3/2016-01 предлог Комисије враћен на исправку због техничке грешке која је уочена на седници већа. По уклањању техничке грешке Комисија је дана 12.07.2016.године, доставила уређен предлог Општинском већу.

Општинско веће Општине Владичин Хан је на седници одржаној дана 13.07.2016.године, разматрало уређен предлог Комисије за доделу средстава и једногласно усвојило исти.

Из напред наведеног одлучено је као у диспозитиву решења.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**Број:06-63/4/2016-01, дана 13.07.2016.године**

**ПРЕДСЕДНИК**

**ОПШТИНСКОГ ВЕЋА**

**Горан Младеновић**